CELEX: 32022D0442
Language: da
Date: 2022-02-21 00:00:00
Title: Rådets afgørelse (EU) 2022/442 af 21. februar 2022 om bemyndigelse til at indlede forhandlinger med Island, Kongeriget Norge, Det Schweiziske Forbund og Fyrstendømmet Liechtenstein med henblik på indgåelse af aftaler mellem Den Europæiske Union og disse lande om supplerende regler i forbindelse med instrumentet for finansiel støtte til grænseforvaltning og visumpolitik som del af Fonden for Integreret Grænseforvaltning

18.3.2022   
               
               
                  DA
               
               
                  Den Europæiske Unions Tidende
               
               
                  L 90/116
               
            
         RÅDETS AFGØRELSE (EU) 2022/442
         af 21. februar 2022
         om bemyndigelse til at indlede forhandlinger med Island, Kongeriget Norge, Det Schweiziske Forbund og Fyrstendømmet Liechtenstein med henblik på indgåelse af aftaler mellem Den Europæiske Union og disse lande om supplerende regler i forbindelse med instrumentet for finansiel støtte til grænseforvaltning og visumpolitik som del af Fonden for Integreret Grænseforvaltning
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 77, stk. 2, og artikel 79, stk. 2, litra d), sammenholdt med artikel 218, stk. 3 og 4,
         under henvisning til henstilling fra Europa-Kommissionen, og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EU) 2021/1148 (1), som oprettede instrumentet for finansiel støtte til grænseforvaltning og visumpolitik, som del af Fonden for Integreret Grænseforvaltning, for perioden 2021-2027, blev vedtaget den 7. juli 2021.
                  
               
                     (2)
                  
                  
                     Formålet med forordning (EU) 2021/1148 er at skabe rammerne for solidaritet gennem finansiel støtte til de medlemsstater og lande, som varetager håndhævelsen af bestemmelserne i Schengenreglerne om de ydre grænser. Den udgør en udvikling af de bestemmelser i Schengenreglerne, som de associerede lande deltager i.
                  
               
                     (3)
                  
                  
                     Forordning (EU) 2021/1148 udbygger Schengenreglerne, og Danmark har truffet afgørelse om at gennemføre nævnte forordning i sin nationale lovgivning, jf. artikel 4 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde. I medfør af artikel 1 og 2 i protokol nr. 22, deltager Danmark ikke i vedtagelsen af nærværende afgørelse, som ikke er bindende for og ikke finder anvendelse i Danmark.
                  
               
                     (4)
                  
                  
                     Denne afgørelse udgør en udvikling af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF (2). Irland deltager ikke i vedtagelsen af denne afgørelse, som ikke er bindende for og ikke finder anvendelse i Irland.
                  
               
                     (5)
                  
                  
                     Island, Kongeriget Norge, Det Schweiziske Forbund og Fyrstendømmet Liechtenstein meddelte henholdsvis den 1. september 2021, den 17. december 2021, den 11. august 2021 og den 18. august 2021 deres beslutning om at acceptere indholdet af instrumentet for finansiel støtte til grænseforvaltning og visumpolitik, oprettet ved forordning (EU) 2021/1148, og gennemføre det i overensstemmelse med deres interne retsorden.
                  
               
                     (6)
                  
                  
                     I lyset af artikel 7, stk. 6 i forordning (EU) 2021/1148, bør der derfor indledes forhandlinger med Island, Kongeriget Norge, Det Schweiziske Forbund og Fyrstendømmet Liechtenstein med henblik på indgåelse af internationale aftaler med disse lande om supplerende regler vedrørende gennemførelsen i hvert af disse lande af forordning (EU) 2021/1148 —
                  
               VEDTAGET DENNE AFGØRELSE:
         
            Artikel 1
            
               1.   Kommissionen bemyndiges herved til at indlede forhandlinger med Island, Kongeriget Norge, Det Schweiziske Forbund og Fyrstendømmet Liechtenstein med henblik på at indgå aftaler om supplerende regler vedrørende gennemførelsen i disse lande af forordning (EU) 2021/1148.
            
            
               2.   Forhandlingerne føres på grundlag af Rådets forhandlingsdirektiver, der er fastsat i addendummet til denne afgørelse.
            
         
         
            Artikel 2
            Forhandlingerne føres i samråd med Gruppen af Råder vedrørende Retlige og Indre Anliggender, der er det forberedende organ, som hermed udpeges som det særlige udvalg i overensstemmelse med artikel 218, stk. 4, i traktaten om Den Europæiske Unions funktionsmåde.
         
         
            Artikel 3
            Denne afgørelse er rettet til Kommissionen.
         
         
            Udfærdiget i Bruxelles, den 21. februar 2022.
            
               
                  På Rådets vegne
               
               J. DENORMANDIE
               
                  Formand
               
            
         
         
            (1)  Europa-Parlamentets og Rådets forordning (EU) 2021/1148 af 7. juli 2021 om oprettelse af instrumentet for finansiel støtte til grænseforvaltning og visumpolitik som del af Fonden for Integreret Grænseforvaltning (EUT L 251 af 15.7.2021, s. 48).
         
            (2)  Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (EFT L 64 af 7.3.2002, s. 20).